Жыць паводле яго – гэта пытацца ў кожным сумненні: што на маім месцы зрабіў бы Езус? Жыць паводле Евангелля азначае не толькі пазнаць Хрыста, а праз Яго і Айца, але таксама паставіць Езуса ў цэнтры свайго жыцця, учыніць Яго Настаўнікам і Панам сваёй штодзённасці, дасведчыць Яго любові, Яго позірку, Яго дотыку. Як казаў св. Ян Павел ІІ, не будзем жа баяцца адкрыць для Яго насцеж дзверы нашага жыцця.